నాగావళి ఎక్స్‌ప్రెస్

విశాఖపట్నం - నాందేడ్ నాగావళి ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది తూర్పుతీర రైల్వేలచే నిర్వహించబడుతుంది. ఈ రైలు సంబల్ పూర్ నుండి నాందేడ్ మధ్య వారానికి రెండు రోజులు నడుస్తుంది. ఈ రైలు మొదటిసారి 2003 మార్చి 23 నుండి సంబల్ పూర్ నుండి నిజామాబాదు వరకు నడిచింది. తరువాత ఈ రైలు తెలంగాణ రాష్ట్రం లోని నిజామాబాదు నుండి హుజూర్ సాహిబ్ నాందేడ్ వరకు పొడిగించబడింది. ఈ రైలు 2014 బడ్జెట్ లో వారానికి రెండు రోజుల నుండి మూడు రోజులకు మార్చబడింది. ఈ ఎక్స్‌ప్రెస్ రైలు యొక్క పేరును నాగావళి నది పేరుతో నామకరణం చేయడం జరిగింది.

సేవలు
ఈ రైలు ఒడిశా, ఆంధ్రప్రదేశ్. తెలంగాణ. మహారాష్ట్ర రాష్ట్రాలగుండా పోతుంది. ఈ రైలు మార్గంలో 19 ప్రదేశాలలో ఆగుతుంది. ఈ రైలు ఒడిశా రాష్ట్రం లోని సంబల్ పూర్ రైల్వేస్టేషన్ లో ఆది, సోమ, శుక్ర వారాలలో 08.50 కు బయలుదేరి మహారాష్ట్ర లోని హజూర్ సాహిబ్ నాందేడ్ కు సోమ, మంగళ, శనివారాలలో 14.35 కు చేరుతుంది.

అదే విధంగా 18309 సంఖ్య గల రైలు శంబల్ పూర్ నుండి నాందేడ్ కు పోతుంది. 18310 రైలు నాందేడ్ నుండి శంబల్ పుర్ పోతుంది.

ఇంజను
ఈ రైలు శంబల్‌పూర్ నుండి విశాఖపట్నం వరకు WDM 3A లేదా WDM 3D ఇంజనుతో నడుస్తుంది. విశాఖపట్నం నుండి సికింద్రాబాదు వరకు WAM 4 లేదా WAP 4 ఇంజనుతోనూ, సికింద్రాబాదు నుండి హజూర్ సాహిబ్ నాండేడ్ వరకు WDP 4 లేదా WDP 4B ఇంజనుతో నడుస్తుంది.

సమయ పట్టిక

కోచ్ల కూర్పు

చిత్రమాలిక

మూలాలు

భారతీయ రైల్వేలు ప్రయాణీకుల రైళ్లు
భారతీయ ఎక్స్‌ప్రెస్ రైళ్ళు
ఒడిశా రైలు రవాణా
మహారాష్ట్ర రైలు రవాణా
ఆంధ్రప్రదేశ్ రైలు రవాణా